Εξαιρετικό διαμέρισμα, ευρύχωρο, πεντακάθαρο, μοντέρνο, ασφαλές. Η θέα είναι πολύ ωραία. Δε νιώθεις ασφυκτικά, όπως συμβαίνει συνήθως με τις πυκνοκατοικημένες γειτονιές της Αθήνας. Εισέρχεσαι με χρήση κωδικού στην πολυκατοικία. Τα κτήρια στη γειτονιά δεν είναι τόσο περιποιημένα, ωστόσο είναι μια ήσυχη γειτονιά, με φούρνο και παντοπωλείο πολύ κοντά. Περίπου 10 λεπτά με τα πόδια είναι το εστιατόριο Θέατρο τρένο στο Ρουφ, ένα ιδιαίτερο μέρος στο οποίο αξίζει κάποιος να πάει για δείπνο. Επίσης, 15 λεπτά με τα πόδια είναι το καλύτερο μέρος για καλαμάκι, το "Έλβις". Το μετρό του Κεραμεικού είναι εύκολα προσβάσιμο περίπου 9 λεπτά με τα πόδια. Από κει σε 2 λεπτά είσαι Μοναστηράκι και σε 4 λεπτά Σύνταγμα. Ο οικοδεσπότης ήταν πρόθυμος να αφήσουμε τις αποσκευές μας σε ασφαλή χώρο από τις 13:00 (το check in είναι μετά τις 15:00). Τελικά μας ενημέρωσε ότι οι προηγούμενοι είχαν φύγει την προηγούμενη μέρα και μπήκαμε από τις 13:00. Αυτό μας διευκόλυνε αφάνταστα. Θα έμενα ξανά εκεί.